โรอาลด์ ดาห์ล

โรอัลด์ ดาห์ล (Roald Dahl, ค.ศ. 1916-1990) นักเขียนชาวเวลส์ผู้มีชื่อเสียง จากการเขียนเรื่องสั้น เนื้อหาหมิ่นเหม่ศีลธรรมและเขียนหักมุมอย่างมีชั้นเชิง กับเรื่องเด็กขำขันแต่น่าขนลุก ดาห์ลเกิดในแคว้นเวลส์ ครอบครัวของเขามีเชื้อสายนอร์เวย์ ชื่อของเขาออกเสียงตามภาษานอร์เวย์ว่า "รู-ออล" บิดาเป็นนายหน้าเรือสินค้าผู้ประสบความสำเร็จ แต่มาด่วนเสียชีวิตเมื่อดาห์ลอายุได้เพียงสี่ขวบ ชีวิตอันทรหดในโรงเรียนประจำในดาร์บีไชร์ และโรงเรียนกินนอนที่เวลส์และอังกฤษนี่เอง เป็นที่มาให้เขาเขียนเรื่องเกี่ยวกับตัวละครเด็กต่อสู้กับผู้ใหญ่ใจโหดร้าย 
เมื่ออายุได้ 18 ปี ดาห์ลก็เข้าร่วมกับคณะที่เดินทางไกลไปยังนิวฟันด์แลนด์ จากนั้นเข้าทำงานกับบริษัทเชลล์ ตอนแรกเขาประจำที่ลอนดอนก่อน แต่ต่อมาถูกส่งไปประจำที่แทนซาเนีย ในระหว่างสงครามโลกครั้งที่สอง เขาเข้าเป็นนักบินสังกัดกองทัพอากาศในลิเบีย กรีซ ซีเรีย เครื่องบินของเขาถูกยิงตกในประเทศลิเบีย และต่อมาดาห์ลบาดเจ็บจากการรบที่ซีเรีย จึงถูกส่งมาประจำในวอชิงตัน ดี.ซี. ในช่วงนี้เองที่เขาเริ่มเขียนเล่าเรื่องราวน่าตื่นเต้นระหว่างที่เป็นนักบินสงคราม และเริ่มเขียนหนังสือเด็กเล่มแรก คือ The Gremlins (ค.ศ. 1943) ซึ่งมีผู้หยิบมาสร้างเป็นภาพยนตร์ เช่นเดียวกับเรื่องอื่นๆ ของเขา ได้แก่ "Matilda" และ "Charlie and the Chocolate Factory" นอกจากนี้ยังมีละครซีรีส์อเมริกันที่สร้างจากเรื่องสั้นของเขาสองเล่ม คือ Someone Like You (ค.ศ. 1954) และ Kiss Kiss (ค.ศ. 1959) เมื่ออายุได้ 37 ปี โรอัลด์ ดาห์ลแต่งงานกับแพทริเซีย นีล นักแสดงสาวผู้ร่ำรวย ทั้งคู่มีบุตรธิดาด้วยกันห้าคน ทว่าชีวิตแต่งงานที่ไม่มีความสุขของคนทั้งคู่ต้องปิดฉากลงในอีกสามสิบปีให้หลัง ต่อมาดาห์ลแต่งงานใหม่อีกครั้ง
ถ้าจะว่ากันในด้านคำวิจารณ์ “เด็กๆ หลงใหลเรื่องราวของดาห์ลที่สะท้อนความโหดเหี้ยมหยาบคายต่อผู้ใหญ่ และตัวละครพิลึกพิลั่นที่ตลกขบขัน แต่ผู้ใหญ่นักวิจารณ์หลายคนกลับไม่ใคร่ชอบใจเท่าไร” (Kirjasto) นอกจากนี้ น้ำเสียงต่อต้านชาวยิวและคัดค้านลัทธิเฟมินิสต์ ก็เป็นอีกสองสิ่งที่นักวิจารณ์ไม่ค่อยชอบของโรอัลด์ ดาห์ล
* แปลในชื่อ ผลไม้มหัศจรรย์ โดย วรปัญจา (พ.ศ. 2524)
* แปลในชื่อ พีชยักษ์ โดย สาลินี คำฉันท์ (พ.ศ. 2539)
* แปลในชื่อ โรงงานช็อกโกแลตมหัศจรรย์ โดย มาริสา (พ.ศ. 2536)
* แปลในชื่อ โรงงานช็อคโกแล็ต โดย สาลินี คำฉันท์ (พ.ศ. 2540, ฉบับพิมพ์ต่อมาเปลี่ยนชื่อเป็น โรงงานช็อคโกแล็ตมหัศจรรย์)
* แปลในชื่อ นิ้ววิเศษ โดย ผุสดี นาวาวิจิต (พ.ศ. 2535)
* แปลในชื่อ คุณจิ้งจอก โดย สาลินี คำฉันท์ (พ.ศ. 2536)
* แปลในชื่อ ลิฟต์แก้วมหัศจรรย์ โดย มาริสา (พ.ศ. 2536)
* แปลในชื่อ ลิฟต์มหัศจรรย์ โดย สาลินี คำฉันท์ (พ.ศ. 2543)
* แปลในชื่อ เธออยากมีพ่ออย่างฉันไหม โดย สุธัชริน (พ.ศ. 2524)
* แปลในชื่อ ขบวนการจับไก่ โดย ปาริฉัตร สมอแข (พ.ศ. 2530)
* แปลในชื่อ เด็กยอดเก่ง โดย สาลินี คำฉันท์ (พ.ศ. 2538)
* แปลในชื่อ เรื่องแรก โดย สาลินี คำฉันท์ (พ.ศ. 2540)
* แปลในชื่อ คนซื่อบื้อ โดย สาลินี คำฉันท์ (พ.ศ. 2535, ฉบับพิมพ์ต่อมาเปลี่ยนชื่อเป็น ฅนซื่อบื้อ)
* แปลในชื่อ ยาวิเศษ โดย สาลินี คำฉันท์ (พ.ศ. 2547)
* แปลในชื่อ ย.จ.ด. โดย ลางชาง (พ.ศ. 2530)
* แปลในชื่อ ยักษ์ใจดี โดย สาลินี คำฉันท์ (พ.ศ. 2540)
* แปลในชื่อ แม่มด โดย สาลินี คำฉันท์ (พ.ศ. 2531)
* แปลในชื่อ มาทิลด้า เด็กวิเศษ โดย เกียรติสุดา (พ.ศ. 2533)
* แปลในชื่อ มาทิลดา โดย สาลินี คำฉันท์ (พ.ศ. 2540, ฉบับพิมพ์ต่อมาเปลี่ยนชื่อเป็น มาทิลดา นักอ่านสุดวิเศษ)
* แปลในชื่อ เคาตุ่ณ โดย สาลินี คำฉันท์ (พ.ศ. 2536)
* แปลในชื่อ แมลงวันซูดาน โดย สมชาย โสมชยา (พ.ศ. 2524)
* แปลในชื่อ แมลงวันซูดาน โดย สุธัชริน (พ.ศ. 2535)
* แปลในชื่อ วางไม่ลง โดย สาลินี คำฉันท์ (พ.ศ. 2540)
* แปลในชื่อ เรื่องเหลือเชื่อ โดย สาลินี คำฉันท์ (พ.ศ. 2536, แปลเฉพาะบางเรื่อง)
* แปลในชื่อ เหลือเชื่อกว่า โดย สาลินี คำฉันท์ (พ.ศ. 2540, แปลเฉพาะบางเรื่อง)
* แปลในชื่อ ชั่วโมงผี โดย สาลินี คำฉันท์ (พ.ศ. 2535)
* แปลในชื่อ เด็กชาย โรอัลด์ ดาห์ล โดย สาลินี คำฉันท์ (พ.ศ. 2538)
* แปลในชื่อ บินเดี่ยว โดย สาลินี คำฉันท์ (พ.ศ. 2540)